Латвия

Латвия (), сорумдьу Латвия Өрөспүүбүлүкэтэ () диэн Балтика байҕалын кытыытыгар турар, Хоту Дьобуруопа дойдута. Илин өттүттэн Арассыыйаны кытта, соҕуруу өттүттэн Литваны уонна Беларусьтуун, хоту өттүттэн Эстонияны кытта кыраныыссалыыр. Иэнэ — 64 589 км2Maps of Latvia. Олохтоохторун ахсааннара — 1 871 882 киһиIedzīvotāju skaits gada sākumā, tā izmaiņas un dabiskās kustības galvenie rādītāji 1920 - 2024.

Латвия — ХНТ чилиэнэ (1991 сылтан)Заявления о приеме в члены Организации Объединенных Наций и принятые в связи с этим решения Совета Безопасности и Генеральной Ассамблеи, 1989–1992 годы, Дьобуруопа Сойууһун чилиэнэ (2004 сылтан), НАТО чилиэнэ (2004 сылтан)Интеграция Латвии, Литвы и Эстонии в ЕС и НАТО . Эурозонаҕа киирэр.

Ил тыла — латыш тыла. Киин куорат — Рига. Харчылара — Эуро.

 Киэгирээпийэ 
Дойду иэнэ — 64 589 км2. Арҕааттан илиҥҥэ диэри уһуна — 435 км. Хотуттан соҕуруу диэри — 277 км.

Дойду Дьобуруопа хотугу-илиҥҥи өттүтүгэр турар. Илин өттүттэн Рига хомотутан уонна Балтика байҕалынан тулалыыр. Соҕуруу өттүттэн Литваны уонна Беларусьтуун кыраныыссалыыр. Илин өттүттэн Арассыыйа Псков уобалаһын кытта кыраныыссалыыр. Хоту өттүттэн Эстонияны кытта кыраныыссалыыр.

Кытыл кээмэйэ — 531 км. Латвияҕа 40 арыы баар, бары өрүстэргэ эбэтэр күөллэргэ. Арыыларга үксүн ким даҕаны олорбот.

 Клиимат 
Латвия клиимата — байҕаллааҕы сымнаһар клииматтан, континеннааҕы сымнаһар климакка көһөр. Кыһын — намыһах, сайын — сөрүүн. Клиимакка үксүн Атлантик далай циклоннара сабыдыаллыллар.

Латвия орто тэмпэрэтиирэ кээмэйэLaika apstākļi Latvijā un atsevišķās Latvijas pilsētās. Izvēlēties vērtības:

 Устуоруйа 

3000 б. э. и. сылларга аныгы Латвия сирдэригэр бастакы фиин-угор норуоттар кэлбиттэрэ. 1000 б. э. и. сылларга балт норуоттар кэлбиттэрэ. Феодальнай түмэт кэмигэр Латвия сирдэрэ Полоцк Кинээһилигин аннытыгар сылдьыбыттара уонна дань төлүүр этилэр.

1201 сылга Альберт Буксгевден диэн епископ Риганы төрүттээбитэ. Онтон, дьаһабылын кэҥэтээрин Меченосец Тутааччыларын уордьунун оҥорбута (сэриигэ хотторон баран Ливония уордьун састаабыгар киирбитэ)Heinrich’s von Lettland. Livländische Chronik: Ein getreuer Bericht wie das Christenthum und die deutsche Herrschaft sich im Lande der Liven, Letten und Ehsten Bahn gebrochen. Nach Handschriften mit vielfacher Berichtigung des üblichen Textes aus dem Lateinischen übersetzt und erläutert / Hrsg. E. Pabst. — Reval: Gressel, 1867.. 

XVI үйэҕэ, Рига олохтоохторо көхтөөхтүк Реформацияҕа кыттыбыттара. Ол иһин Латвияҕа Протестантизм тарҕаммыта. 1530 сылга, бастакы латыш тылынан сурулуммут биибилийэ таҕыспыта. Ил итэҕэлэ — Лютеранство буолбута. Ол эрээри, элбэх мөккүөр кэнниттэн, Ливония уордьунун магиистыра ил итэҕэлин суох оҥорбута. Көҥүл итэҕэл биллэрбиттэрэ.

Ол кэмҥэ Уордаах Уйбаан IV нуучча дьаһабыла Латвия сирдэригэр ымсыырбыта. Ол иһин сэрии саҕаламмыта. Сэрии түмүгүнэн Арҕаа Двинатын хотугу кытылын сирдэрэ Сибиэссийэҕэ бэрилиммиттэрэ. Арҕаа Двинатын соҕуруу кытылын сирдэрэ Речь Посполитай састаабыгар киирбитэ.

Хотугу сэрии түмүгүнэн Арассыыйа састаабыгар Латвия, Эстония уонна Ингерманландия сирдэрэ киирбиттэрэ. Бастакы Речь Посполитая араарыытын түмүгүнэн соҕуруу Латвия сирдэрэ киирбиттэрэ.

Бастакы аан дойду сэрии кэмигэр. Арассыыйа саллааттара Ригаҕа дылы чугуйбуттара. Ол иһин Латвия аҥаарын дылы Германия саллааттара ылбыттара. Латвия соҕуруутугар сэрииттэн салтаан элбэх алдьатыы буолбута. Ордук алдьаммыт куорат — Даугавпилс. Гражданскай сэрии кэмигэр Латвия тутулуга суох буолбутун биллэрбитэ. Ол иһин РСФСР кытта сэрии саҕаламмыта. Ол кэмҥэ Германия күүстэрэ Латвия сирдэриттэн барбыттара. РСФСР сэриини бүтэрбитэ уонна Латвия тутулуга суох буолбутун билиммитэ. Ол иһин де-юре Латвия аан дойду быраап нормаларыгар киирбитэРешение Именем Латвийской Республики. Рига, 29 ноября 2007 года по делу № 2007-10-0102.

1940 сылга Латвия эмиэ ССРС састаабыгар киирбитэ.

Атырдьах ыйын 21 күнүгэр, 1991 сылга, Латвия ССРС састаабыттан таҕыспыта. Ол сыл балаҕан ыйын 17 күнүгэр ХНТ чилиэнэ буолбута. 2004 сылга, НАТО уонна Дьобуруопа Сойууһун састаабыгар киирбитэ.

 Олохтоохторо 
мини|Латвия саастарынан уонна эр дьон-дьахтар ахсааннарын пирамиидата.|250px|leftЛатвия олохтоохторун ахсааннара — 1 871 882 киһи.
+Латвияолохтоохторун ахсааннара (тыһ. киһи)Population - Key Indicators193519591970197919892000201120211 9062 0802 3522 5032 6662 3772 0681 893

 Эбии көр 
 Латвия бэлиэ күннэрэ

 Быһаарыылар 

Категория:Эуропа дойдулара
Категория:Латвия